
ROMÂNIA                                                                                                       
JUDEŢUL VRANCEA
CONSILIUL JUDEŢEAN                                                   

HOTĂRÂREA nr. 194
din 13 august 2026

[bookmark: _Hlk57807445]privind: retragerea dreptului de administrare Centrului Militar Zonal Vrancea asupra imobilului Corp C4, inventariat în domeniul privat al județului Vrancea


Consiliul Judeţean Vrancea, 
       - văzând referatul Serviciului Administrare Patrimoniu înregistrat sub nr. 201/22533 din 13.08.2026 privind retragerea dreptului de administrare Centrului Militar Zonal Vrancea asupra imobilului Corp C4 (Corp B), inventariat în domeniul privat al județului Vrancea;
[bookmark: _Hlk185425714]- având în vedere:
- Hotărârea Consiliului Județean nr. 5/27.02.2003 privind darea în administrare a unor bunuri din domeniu public al județului Vrancea;
- Hotărârea Consiliului Județean nr. 202/19.09.2024 privind trecerea din domeniul public în domeniul privat al Unității Administrativ Teritoriale Județul Vrancea a Corpului 4, parte componentă a imobilului Centrul Militar Zonal, în vederea demolării;
- Adresa nr. 201/10922/22.07.2026 înaintată de Serviciul Mobilitate și Infrastructură Rutieră, prin care s-a solicitat inițierea demersurilor necesare pentru retragerea dreptului de administrare al Ministerului Apărării Naționale pentru corpul B din cadrul Centrului Militar Zonal Vrancea;
- în conformitate cu art. 869 din Legea nr. 289/2009 privind Codul civil, republicată, cu modificările și completările ulterioare;
- în baza art. 173 alin. (1) lit. c), alin. (4) lit. b), art. 354, art. 355, art. 362 alin. (3) coroborat cu art. 301 din O.U.G nr. 57/2019 privind Codul administrativ, cu modificările și completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;
- în temeiul art. 196 alin. (1) lit. a) din O.U.G nr. 57/2019 privind Codul administrativ, cu modificările și completările ulterioare,


HOTĂRĂŞTE:

[bookmark: _Hlk125550563]Art. 1 Retragerea dreptului de administrare Centrului Militar Zonal Vrancea asupra imobilului Corp C4 (Corp B), inventariat la poziția nr. 11 în domeniul privat al județului Vrancea, situat în Municipiul Focşani, B-dul Unirii nr.7, intabulat în C.F. nr. 73488 Focșani, cu datele de identificare conform anexei care face parte integrantă din prezenta hotărâre.

Art. 2 Predarea-primirea imobilului prevăzut la art.1 se face pe bază de protocol semnat de către președintele Consiliului Județean Vrancea și conducătorul Centrului Militar Zonal Vrancea, în termen de 30 de zile de la comunicarea prezentei hotărâri, la valoarea de inventar de la data predării-primirii.

Art. 3 Hotărârea Consiliului Județean Vrancea nr. 5/27.02.2003 privind darea în administrare a unor bunuri din domeniu public al județului Vrancea se modifică în mod corespunzător.

Art. 4 Prevederile prezentei hotărâri vor fi duse la îndeplinire de președintele Consiliului Județean Vrancea prin aparatul de specialitate și vor fi comunicate celor interesați de secretarul general al județului prin Compartimentul Monitor Oficial Local din cadrul Serviciului Juridic.



Preşedintele
Consiliului Judeţean Vrancea
Nicușor HALICI
                                        



                                                                                            Contrasemnează,
                                                                                   Secretar general al judeţului
                                                                                                Raluca Dan
 
